El Centre Socioeducatiu Díaz Pintado programa la seua Escola de Pasqua 2017
2025-07-24

El Centre Socioeducatiu Díaz Pintado de Burjassot ha programat l’Escola de Pasqua 613 Vivendes a la qual, durant els dies 18, 19, 20 i 21 d’abril, acudiran els xiquets i les xiquetes que habitualment assisteixen a la Ludoteca 613, a l’Aula de Suport Escolar i al Centre de Dia “Los Bloques”.

Durant quatre dies i amb l’objectiu d’omplir d’oci de qualitat el temps lliure que portaran amb si les vacances escolars de Pasqua, l’Escola de Pasqua 613 Vivendes oferirà als xiquets i les xiquetes un espai lúdic i educatiu per a participar en activitats d’oci i temps lliure. Entre elles, els xavals gaudiran de grans jocs, tallers manipulatius, contacontes, danses, temps per a l’esport, etc.

Totes les activitats, que es desenvoluparan els dies esmentats entre les 9 h i les 13:30 h, tindran lloc en les instal·lacions del Centre Socioeducatiu Díaz Pintado i, enguany, totes giraran entorn d’un tema: “L’Odissea espacial”.